stanford-oval/wikipedia huggingface dataset:
Donald Brashear
Maajoukkue

Brashear edusti Yhdysvaltoja MM-kilpailuissa vuosina 1997 ja 1998. Vuoden 1997 turnauksessa hän sai vastuuta Yhdysvaltain ykkösketjusta ja sijoittui tehoilla 2+3=5 joukkueen sisäisen pistepörssin toiseksi.
Tilastot

Donald Brashear (punainen paita) tappelussa Sheldon Brookbankia vastaan helmikuussa 2008.
Doctor Robert

| ”Doctor Robert” The Beatles |
| --- | --- | --- |

Kappaleen partituurin kansikuva
Kappaleen tiedot
 Albumilta: Revolver
 Äänitetty : 17. ja 19. huhtikuuta 1966 EMI Studios, Lontoo
 Julkaistu: 5. elokuuta 1966
 Tekijä(t): Lennon–McCartney
 Tuottaja(t): George Martin
 Tyylilaji: rock, psykedeelinen rock
 Kesto: 02.15
 Levy-yhtiö: Parlophone
Doctor Robert on brittiläisen rockyhtyeen The Beatlesin kappale. Se julkaistiin yhtyeen vuoden 1966 albumilla Revolver kaikkialla paitsi Pohjois-Amerikassa, jossa se julkaistiin albumilla Yesterday and Today. Kappaleen teki John Lennon.
Kokoonpano

John Lennon – päälaulu, rytmikitara, harmoni
Paul McCartney – bassokitara, laulu
George Harrison – soolokitara, marakassit, taustalaulu
Ringo Starr – rummut
Franco Baldini

Franco Baldini (s. 3. lokakuuta 1960 Reggello, Italia) on italialainen entinen jalkapalloilija ja nykyinen jalkapallovaikuttaja.
Ura

Baldinin pelaajaura oli vaatimaton. Hän pelasi keskikentällä edustaen muun muassa Baria ja Bolognaa.
Baldini nimitettiin AS Roman urheilutoimenjohtajaksi vuonna 1999. Capello toimi tuolloin seuran päävalmentajana. Baldinin aikana Roma hankki muun muassa Gabriel Batistutan, Emersonin ja Walter Samuelin. Seura voitti Capellon ja Baldinin johdolla Italian-mestaruuden vuonna 2001. Capello jätti Roman vuonna 2004. Baldini erosi tehtävästään seuraavana vuonna.
Vuonna 2006 Capello nimitettiin Real Madridin päävalmentajaksi ja Baldini tekniseksi sihteeriksi. Seura voitti Espanjan-mestaruuden vuonna 2007. Capello sai kuitenkin potkut Real Madridista kauden jälkeen. Myös Baldini jätti tuolloin seuran.
Vuonna 2007 Capello nimitettiin Englannin maajoukkueen päävalmentajaksi. Baldini liittyi tuolloin Englannin valmennusryhmään. Myöhemmin Baldini työskenteli AS Roman toimitusjohtajana.
Baldini aloitti kesäkuussa 2013 Tottenhamin teknisenä johtajana.
Edmund Tudor

Edmund Tudor (n. 1430 – 1. lokakuuta 1456), ensimmäinen Richmondin jaarli, oli Englannin kuninkaan Henrik VII:n isä.
Edmund oli Owen Tudorin ja Valois'n Katariinan, Henrik V:n entisen puolison, poika. Hänen äitinsä kuoli vuonna 1437 ja hänen velipuolensa, kuningas Henrik VI, tunnusti hänet sukulaisekseen ja nimitti ritariksi vuonna 1449 Richmondin jaarliksi vuonna 1452.
Vuonna 1455 Edmund avioitui Somersetin ensimmäisen herttuan Juhana Beaufortin tyttären, Margaret Beaufortin kanssa. Margaret oli tuolloin vasta 12-vuotias ja tuli raskaaksi seuraavana vuonna. Samaan aikaan alkoi ruusujen sota, jolloin yorkilaiset valtasivat Richmondin ja vangitsivat Edmundin Carmarthenin linnaan, Walesiin. Siellä hän sairastui ruttoon ja kuoli. Edmundin ainoa lapsi, Henrik, syntyi kaksi kuukautta hänen kuolemansa jälkeen ja nousi myöhemmin valtaistuimelle.
Edmund Wilson

Edmund Wilson
Edmund Wilson (1895 – 12. kesäkuuta 1972 Talcottville, New York, Yhdysvallat) oli yhdysvaltalainen kirjallisuuskriitikko, esseisti ja historioitsija. Häntä pidetään 1900-luvun alkupuolen valkoisen anglosaksisen protestanttisuuden keskeisenä edustajana amerikkalaisessa kirjallisuudessa, jota toisen maailmansodan jälkeen hallitsivat juutalaiset ja afroamerikkalaiset. Hän käsitteli kansantajuisesti marxilaisuutta teoksessaan To the Finland Station ja kirjallisuuden symbolismia teoksessaan Alex's Castle. Hän oli naimisissa kirjailija Mary McCarthyn kanssa, ja hänen lähipiiriinsä kuului muun muassa kirjailija F. Scott Fitzgerald.
Dyrøy

Dyrøy on Norjan kunta Tromssan läänissä. Sen rajanaapureita ovat koillisessa Sørreisa ja etelässä Salangen. Koillisessa kunnan vesialue rajoittuu Senjan saareen. Kunta koostuu Dyrøyan saaresta (53 km²) sekä itäosan mannermaa-alueesta.
Kunnan väkiluku on laskenut Toisen maailmansodan jälkeen. Asutus on hajautunut tasaisesti rannikkoalueille, sekä mannermaan puolella etelä-pohjoissuuntaiseen Bjørkebakkdalenin laaksoon ja Langbakkalle. Kunnassa ei ole taajamia - hallintokeskus on Brøstadbotnin kylässä mannermaalla. Vuoden 2022 alussa kunnassa oli 1 068 asukasta.
Tunnettuja henkilöitä

Aase Texmon Rygh (1925–2019), kuvanveistäjä
Aiheesta muualla

Kuvia tai muita tiedostoja aiheesta Dyrøy Wikimedia Commonsissa
Tromssan läänin kunnat
Bardu
Dyrøy
Gratangen
Harstad
Ibestad
Kaivuono (Kåfjord)
Kalsa (Karlsøy)
Kierua (Skjervøy)
Kvæfjord
Lavangen
Målselv
Naavuono (Kvænangen)
Omasvuono (Storfjord)
Paatsivuono (Balsfjord)
Raisi (Nordreisa)
Raisivuono (Sørreisa)
Salangen
Senja
Tjeldsund
Tromssa
Yykeä (Lyngen)
Norjan läänit | Norja
Edmund Woga

Edmund Woga (s. 17. marraskuuta 1950) on indonesialainen roomalaiskatolinen piispa. Hänet vihittiin papiksi Weetebulan hiippakuntaan 29. marraskuuta 1977, ja hänestä tuli redemptoristi vuonna 1985. Hänet nimitettiin Weetebulan piispaksi 4. huhtikuuta 2009, ja hänet konsekroi 16. heinäkuuta Girulfus Kherubim Pareira, jota avustivat Vincentius Sensi Potokota ja Johannes Maria Trilaksyanta Pujasumarta.
Edmundo Luis Flavio Abastoflor Montero

Edmundo Luis Flavio Abastoflor Montero vuonna 1999.
Edmundo Luis Flavio Abastoflor Montero (s. 15. joulukuuta 1943 Sucre) on bolivialainen roomalaiskatolinen arkkipiispa. Hänet vihittiin papiksi 10. kesäkuuta 1967 ja nimitettiin Potosín hiippakunnan johtoon 6. lokakuuta 1984. Piispaksi vihkiminen seurasi 13. huhtikuuta 1985. Pääkonsekraattorina toimi José Clemente Maurer, jota avustivat Luis Aníbal Rodríguez Pardo ja René Fernández Apaza.
Abastoflor Montero sai 31. heinäkuuta 1996 nimityksen La Pazin arkkipiispaksi.
Drilon Shala

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 20. maaliskuuta 1987 (ikä 37)
Syntymäpaikka: Prizren, Jugoslavia
Pelipaikka: oikea laitahyökkääjä
Pituus: 173 cm
Junioriseurat
2001–2006: Reipas
Seurat
| Vuodet | Seura | O | (M) |
| 2006–2012 | FC Lahti | 122 | (31) |
| 2006 | → PP-70 (laina) | 15 | (2) |
| 2007–2008 | → City Stars (laina) | 4 | (0) |
| 2010 | → FC Hämeenlinna (laina) | 2 | (0) |
| 2013 | Tavşanlı Linyitspor | 14 | (0) |
| 2013 | PK-35 | 5 | (0) |
| 2014–2017 | FC Lahti | 86 | (13) |
| Yhteensä | Yhteensä | 251 | (46) |
Maajoukkue
| 2006 | Suomi U19 | 3 | (0) |
 Seurajoukkueuran tilastot kattavat vain kansalliset sarjat, päivitetty 5. huhtikuuta 2017.
Drilon Shala (s. 20. maaliskuuta 1987 Prizren, Kosovo, Jugoslavia) on kosovolais-suomalainen entinen jalkapalloilija, joka edusti kaudella 2019 Suomen Veikkausliigassa pelaavaa FC Lahtea. Hän oli pelipaikaltaan oikea laitahyökkääjä, mutta kykeni pelaamaan myös vasemmalla. Hänen veljensä Driton Shala on myös lahtelainen jalkapalloilija.
Shala debytoi Veikkausliigassa 24. syyskuuta 2006 ottelussa Turun Palloseuraa vastaan. Hän edusti FC Lahtea kausina 2006–2012 ja pelasi yhteensä 101 Veikkausliiga-ottelua, joissa teki 16 maalia. Kaudella 2011 Ykkösessä hän onnistui maalinteossa kahdeksan kertaa 21 ottelussa. Kaudella 2012 hän oli joukkueensa paras maalintekijä seitsemällä maalillaan.
Shala pelasi kevätkaudella 2013 Turkin toiseksi korkeimmalla sarjatasolla Tavşanlı Linyitsporissa 14 ottelua.
Aiheesta muualla

Shala FC Lahden sivuilla (Arkistoitu – Internet Archive)
Shala Veikkausliigan sivuilla
Veikkausliigan Hall of Fame
Disc

Disc oli viikoittain ilmestyvä brittiläinen musiikkilehti, jota julkaistiin vuosina 1958–1975, kunnes se sulautettiin Record Mirror -lehteen. Lehti tunnettiin myös nimillä Disc Weekly (1964–1966) ja Disc and Music (1966–1972). Lehden pääpiste oli popmusiikissa ja myyntilistoissa, kun taas sen kilpailijat Melody Maker ja New Musical Express käsittelivät musiikkialaa yleisemmin.
Lehden toimittajia olivat muun muassa Jack Good ja John Peel.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Disc (magazine)
Drip Drop

| Drip Drop |
| --- | --- |
 Səfurə Əliyeva esittämässä kappaletta
Kappaleen tiedot
Esittäjä(t):  Səfurə Əliyeva
Levy-yhtiö:  BIP Records
Kesto:  3:42
Tyylilaji:  Pop
Säveltäjä(t):  Anders Bagge, Stefan Örn
Sanoittaja(t):  Sandra Bjurman
Tuottaja(t):  Niklas Flyckt
Albumilta:  It's My War
Euroviisutiedot
Vuosi:  2010
Maa:  Azerbaidžan
Kieli:  englanti
Sijoitus:  5.
Pisteet:  145
Sijoitus semifinaalissa:  2.
Pisteet semifinaalissa:  113
Sanat:  sanoitus
Video:  videolinkki
Drip Drop on azerbaidžanilaisen laulaja Səfurə Əliyevan esittämä kappale, jolla hän edusti maataan vuoden 2010 Eurovision laulukilpailussa. Kappale valittiin sisäisesti ja julistettiin Azerbaidžanin edustuskappaleeksi 18. maaliskuuta.
Kappale kilpaili Eurovision laulukilpailun toisessa semifinaalissa 27. toukokuuta. Kappale sijoittui semifinaalin toiseksi ja pääsi näin finaaliin. 29. toukokuuta pidetyssä finaalissa kappale sijoittui viidenneksi. Täydet 12 pistettä kappale sai Bulgarialta, Maltalta, Turkilta ja Ukrainalta.
Listasijoitukset

| Lista (2010) | Korkein sijoitus |
| --- | --- |
Belgia (Ultratop 50 Flanders): 38
Itävalta (Ö3 Austria Top 40): 41
Norja (VG-lista): 15
Puola (Polish Airplay New): 1
Ruotsi (Sverigetopplistan): 40
Saksa (Offizielle Deutsche Charts): 26
Sveitsi (Schweizer Hitparade): 22
Yhdistynyt kuningaskunta (UK Singles Chart): 181
Gelasius I

| Gelasius I |
| --- | --- |

Henkilötiedot
Syntynyt: Africa
Kuollut: 21. marraskuuta 496 Rooma
Paavi
Paavius alkoi:  1. maaliskuuta 492
Paavius päättyi:  21. marraskuuta 496
Edeltäjä:  Felix III
Seuraaja:  Anastasius II
Pyhä Gelasius I (k. 21. marraskuuta 496) oli paavina 1. maaliskuuta 492 – 21. marraskuuta 496. Hän oli kolmas ja viimeinen afrikkalaissyntyinen paavi, tarkemmin sanottuna berberi.Hän kirjoitti Bysantin keisari Anastasiokselle kirjeen, jossa väitti piispojen vallan olevan yhtä suuri kuin keisarin valta.
Doctor Clayton

Peter Joe "Doctor" Clayton (19. huhtikuuta 1898 Georgia – 7. tammikuuta 1947 Chicago) oli yhdysvaltalainen blueslaulaja ja laulunkirjoittaja.
Clayton syntyi useimpien lähteiden mukaan Georgiassa, vaikka hän myöhemmin väitti syntyneensä Afrikassa ja muuttaneensa St. Louisiin lapsena perheensä kanssa. Hänellä oli neljä lasta, ja hän työskenteli tehtaassa St. Louisissa, jossa aloitti laulajana (hänen sanotaan osanneen myös soittaa pianoa ja ukulelea). Clayton äänitti kuusi kappaletta Bluebird Recordsille vuonna 1935, mutta vain kaksi niistä on koskaan julkaistu. Vuonna 1937 hän ilmeisesti menetti perheensä tulipalossa ja alkoholisoitui. Hän oli outo näky pukeutuessaan liian isoon hattuun ja silmälaseihin.
Clayton muutti Chicagoon yhdessä Robert Lockwood Jr:n kanssa. Siellä hän levytti vuosina 1941–1942 neljä sessiota Bluebird ja Okeh Recordsille taustallaan pianisti Blind John Davis, kitaristi Robert Lockwood ja basisti Ransom Knowling osassa kappaleista. Kappaleiden joukossa olivat muun muassa useasti versioitu "Cheating and Lying Blues", "Pearl Harbor Blues", joka levytettiin kolme kuukautta Pearl Harborin hyökkäyksen jälkeen, sekä "Moonshine Woman Blues", josta tuli listahitti vuonna 1968 B.B. Kingin esittämänä nimellä "The Woman I Love".
Claytonin viimeiset levytyssessiot olivat helmikuussa ja elokuussa 1946 pienen "Baby Doo" Castonin johtaman ryhmän kanssa. Kappaleista "Hold That Train Conductor" ja "I Need My Baby" King teki myös omat versionsa. Clayton kuoli tammikuussa 1947 tuberkuloosiin. Big Bill Broonzyn mukaan hautajaisiin osallistui vain kymmenen henkeä mukaan lukien hän ja Tampa Red. Samana vuonna Sunnyland Slim levytti nimellä "Doctor Clayton's Buddy".
»Well, Doctor Clayton was the man that I used to idolize; just about everything he did I used to sing along with it for hours.» 
(B.B. King)
Diskografiaa

Complete Recorded Works (1935-1942) (1994, Document Records) – sisältää 24 vuosina 1935–1942 tehdyt levytykset
Doctor Clayton & His Buddies: Complete Recordings 1946 & 1947 (1994, Old Tramp) – kuusi kappaletta vuosilta 1946 ja 1947 sekä Doctor Clayton's Buddyn (Sunnyland Slim) kahdeksan kappaletta ja Willie "Longtime" Smithin kahdeksan kappaletta mukaan lukien tribuutti "My Buddy Doctor Clayton".
Aiheesta muualla

Doctor Clayton -diskografia
Bad Dog Blues: Forgotten Blues Heroes: Doctor Clayton (Arkistoitu – Internet Archive)
Musiikkinäytteitä Amazon.com:ssa
Edgren

Edgren on seuraavien henkilöiden sukunimi:
Amanda Edgren (s. 1993), ruotsalainen jalkapalloilija
Harri Edgren (1909–1996), suomalainen kansansivistysmies
Helena Edgren (o.s. Hakamies, 1954–2014), Suomen kansallismuseon ylijohtaja
Hjalmar Edgren (1840–1903), ruotsalainen kielentutkija ja runoilija
Jarl Edgren (1898–1979), suomalainen eversti
Margit von Bonsdorff-Edgren (1891–1939), opettaja ja Suomen ruotsalaisen naisliiton Svenska Kvinnoförbundetin puheenjohtaja
Ole Edgren (1898–1962), suomalainen orkesterinjohtaja ja säveltäjä
Rachel Edgren (1893–1957), Suomen ensimmäinen terveyssisar, ennaltaehkäisevän kansanterveystyön uranuurtaja
Robert Edgren (1879–1951), suomalainen konsuli ja kirjakauppias
Torsten Edgren (1934–2021), suomalainen arkeologi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Franco Alfano

Franco Alfano
Franco Alfano (8. maaliskuuta 1875 – 27. lokakuuta 1954) oli italialainen säveltäjä ja pianisti.
Alfano syntyi Posillipossa vuonna 1875. Hän opiskeli pääasiassa Napolissa. Myöhemmin hän jatkoi opintojaan Leipzigissa. Alfano sävelsi ensimmäisen oopperansa, Mirandan vuonna 1896. Vuodesta 1918 lähtien hän työskenteli Bolognan ja vuodesta 1923 lähtien Torinon konservatoriossa. Vuonna 1926 Alfano viimeisteli Giacomo Puccinin keskeneräiseksi jääneen oopperan Turandot. Alfano kuoli Sanremossa vuonna 1954.
Alfano sävelsi pääasiassa oopperoita, mutta hänen tuotantoonsa kuuluu myös muun muassa sinfonioita ja kamarimusiikkia.
Aiheesta muualla

Kuvia tai muita tiedostoja aiheesta Franco Alfano Wikimedia Commonsissa
Darüşşafaka SK

| Darüşşafaka SK |
| --- | --- |
Liiga:  Turkin koripalloliiga
Perustettu:  1914
Areena:  Darüşşafaka Ayhan Şahenk -urheiluareena
Kotipaikka:  Istanbul, Turkki
Presidentti:  Ümit Başkırt
Päävalmentaja:  David Blatt
Mestaruudet:  2× Turkin mestaruus
Kotisivu:  darussafakadogusbasketbol.com
Darüşşafaka Spor Kulübü on turkkilainen koripalloseura Istanbulin kaupungista.
Seura voitti Turkin mestaruuden vuosina 1961 ja 1962. Lisäksi seura on voittanut Turkin cupin kahdesti, vuosina 2002 ja 2016. Se on osallistunut myös eurooppalaisiin seurajoukkuekilpailuihin kuten Euroliigaan.
Aiheesta muualla

Joukkue eurobasket.com-sivustolla (englanniksi)
Seuran verkkosivut (Arkistoitu – Internet Archive) (turkiksi) (englanniksi)
Euroliiga 2022–2023
Lohkovaihe

Alba Berlin | Anadolu Efes | Barcelona | Bayern München | Cazoo Baskonia | Virtus Bologna | Crvena zvezda | Olimpia Milano | Fenerbahçe Beko | AS Monaco Basket | ASVEL Lyon-Villeurbanne | KK Partizan | Maccabi Tel Aviv | Olympiakos | Panathinaikos | Real Madrid | Valencia BC | Žalgiris
Frantsilan Luomuyrttitila

Frantsilan Luomuyrttitila Ky  on hämeenkyröläinen yrttialan yritys. Yrityksen perustivat Virpi Raipala-Cormier ja Jim Cormier vuonna 1981. Se oli ensimmäinen suomalainen yksityistila, jossa viljeltiin yrttejä avomaalla. Nykyisin yritys on luomuyrttien viljelijä ja yrttivalmisteiden tuottaja. Tila palkittiin yrittäjäpalkinnolla vuonna 2004.
Yritys on aloittanut mintun, siankärsämön ja nokkosen peltoviljelyn sekä tuonut viljelyyn muun muassa auringonhatun ja kuisman. Nykyäänmilloin? tilan tuotteita on yli 200. Tilan omat pellot eivät riitä tuotantoon, joten apuna käytetään luomutuotantoon sitoutuneita sopimusviljelijöitä.
Yritys on laajentunut, ja siitä ovat matkan varrella eriytyneet koulutuskeskus Frantsilan Hyvän Olon Keskus ja kahvila-ravintola Frantsilan Kehäkukka. Hyvän Olon Keskus sijaitsee Frantsilan vanhan sukutilan rakennuksissa. Siellä tarjotaan kokous- ja ohjelmapalveluita, koulutusta sekä luontaishoitoja. Frantsilan Kehäkukka on vuonna 1875 rakennetussa koulurakennuksessa toimiva kahvila, talonpoikaistyyliin sisustettu kasvisravintola sekä Frantsilan luomuyrttittuotteiden myymälä. Kesäisin sen piha-aitoissa on käsityöläisten puoteja. Pihassa on myös yrttien näytetarha. Kehäkukasta vastaavat Tiina ja Olli Ahonen.
Aiheesta muualla

Tilan kotisivut (Arkistoitu – Internet Archive)
Frantsilan Hyvän olon keskus
Frantsilan Kehäkukka
Das Buddhistische Haus

| Buddhalainen talo> Das Buddhistische Haus |
| --- | --- |
 Talo kuvattuna vuonna 2015
Sijainti:  Berliini, Saksa
Rakennustyyppi:  temppeli
Valmistumisvuosi:  1924
Suunnittelija:  Max Meyer
Rakennuttaja:  Paul Dahlke
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Das Buddhistische Haus ("buddhalainen talo") on Berliinissä, Frohnaun kaupunginosassa, Saksassa sijaitseva temppelikompleksi. Se on Euroopan ensimmäinen buddhalainen temppeli.
Saksalainen lääkäri, Paul Dahlke, teki useampia matkoja Sri Lankaan, jossa hän myöhemmin kääntyi buddhalaisuuteen. Palattuaan Saksaan hän rakennutti buddhalaisen talon Berliiniin. Rakennuksen on suunnitellut arkkitehti Max Meyer. Rakennustyylissä on otettu vaikutteita erityisesti Sri Lankan buddhalaisesta arkkitehtuurista. Rakennus valmistui vuonna 1924. Taloon johtava portaikko koostuu 73 askelmasta.
Talossa asuu nykyään pääsääntöisesti Sri Lankasta tulleita munkkeja, jotka muun muassa opettavat meditaatiota. Talossa noudatetaan theravada-buddhalaista perinnettä.
Talon yhteydessä toimii kirjasto. Sekä temppeli että kirjasto ovat molemmat avoimia yleisölle.
Aiheesta muualla

Talon kotisivu
Frantsišak Bahuševitš

| Frantsišak Bahuševitš Францішак Багушэвіч |
| --- | --- |

Henkilötiedot
Syntynyt: 21. maaliskuuta 1840 Vilnan kihlakunta, Vilnan kuvernementti, Venäjän keisarikunta
Kuollut: 28. huhtikuuta 1900
Kansalaisuus:  valkovenäläinen
Ammatti:  opettaja, kuolinsyyntutkija, asianajaja
Kirjailija
Tuotannon kieli: valkovenäjä
Tyylilajit:  runous, esseet
Aiheesta muualla
Löydä lisää kirjailijoitaKirjallisuuden teemasivulta
Frantsišak Bahuševitš (valkoven.  Францішак Бенядзікт Казіміравіч Багушэвіч,  Frantsišak Benjadzikt Kazimiravitš Bahuševitš,  21. maaliskuuta 1840 Vilnan kihlakunta, Vilnan kuvernementti, Venäjän keisarikunta – 28. huhtikuuta 1900) oli merkittävä valkovenäjänkielisen kirjallisuuden nousukauden runoilija ja esseisti 1800-luvun lopulla.
Bahuševitš on kotoisin vähävaraisesta aatelisperheestä Vilnan seudulta. Hän valmistui Vilnan kymnaasista hyvin arvosanoin vuonna 1861. Hän aloitti opiskelun Pietarin yliopiston fysiikan ja matematiikan tiedekunnassa, mutta hänet erotettiin jo  ensimmäisenä vuonna opiskelijalevottomuuksiin osallistumisen johdosta ja koska hän ei sitoutunut näiden jälkeen annettuihin uusiin sääntöihin. Toimi opettajana. Bahuševitš osallistui vuoden 1863 kansannousuun ja haavoittui. Vuosina 1865–1868 judiikan opintoja, työskenteli sitten oikeusistuimissa kuolisyyntutkijana Sumyn, Brjanskin ja Tšernigovin kuvernementeissä.selvennä Vuonna 1884 Bahuševitš muutti Vilnaan ja toimi asianajajana tuomioistuimessa.
Krakovassa salanimellä vuonna 1891 julkaistu Dudka Bielaruskaja -runoteos.
Smorgonin piirin Kušljanyn kylässä sijaitseva kirjailijan loppuvuosien kotitalo.
Vuonna 1891 Frantsišak Bahuševitš julkaisi Krakovassa salanimen Macieja Buraska turvin runokokoelman Dudka Bielaruskaja. Vuonna 1894 hän julkaisi toisella salanimellä runokokoelman Poznańissa. Osa kirjailijan julkaisuista jäi kuitenkin painamatta sensuurin takia hänen elinaikanaan; mutta monet runoilijan teokset levisivät käsikirjoituksina tai suullisesti. Bahuševitš oli runoissaan valkovenäjänkielisen, realismiin nojautuvan ja tsaarinajan yhteiskuntakriittisen kirjallisuuden edustaja. Hän toi esiin tavallisen kansan luovuutta. Kirjoituksissa nostetaan esiin kansallisen vapauden vaatimuksia ja puolustetaan suurten kansanjoukkojen oikeuksia.
Vuodesta 1898 alkaen Bahuševitš asui Kušljanyn kylässä Smorgonin piirin länsiosissa. Hän kuoli huhtikuun 28. päivänä 1900. Bahuševitšin hauta on Ašmjanyn piirissä.
F. Bahuševitšin kirjasto ja kulttuurikeskus, Savičiūnai
Bahuševitšin muistolaatta kirjaston seinässä.
Kirjailijan syntymän muistolaatta, Svironys, Liettua
Aiheesta muualla

Bahuševitš Frantsišak Benjadzikt (valkovenäjäksi) (slounik.org)
Frantsišak Bahuševitš (1840-1900) (englanniksi) (belarusguide.com)
Kuvia tai muita tiedostoja aiheesta Frantsišak Bahuševitš Wikimedia Commonsissa
Merkinnän syy: Esimerkiksi kirjailijan tuotannon kuvaus pahasti vajavainen. Tämä vaatii ehdottomasti täydennystä antaakseen katavamman kuvan maassaan tärkeän kirjailijan urasta ja merkityksestä.
Gerard Lecoq

| Gerard Lecoq> Henkilötiedot |
| --- | --- |
Syntynyt: 12. heinäkuuta 1958 (ikä 66)
Kansalaisuus:   Ranska
Gerard Lecoq (s. 12. heinäkuuta 1958) on ranskalainen entinen Toro Rosson Formula 1 -tallin mekaanikko. Lecoq aloitti uransa Sauberilla testitiimin päämekaanikkona vuonna 1994. Vuonna 2000 hän siirtyi Toyotalle päämekaanikoksi, jossa työskenteli kauden 2009 loppuun saakka. Vuosina 2010–2011 hän toimi Toro Rosso -tallin päämekaanikkona.
Disaster Zone: Volcano in New York

| Disaster Zone: Volcano in New York |
| --- | --- |

Ohjaaja:  Robert Lee
Käsikirjoittaja:  Sarah Watson
Tuottaja:   Robert Lee  Harvey Kahn 
Säveltäjä:  Michael Richard Plowman
Kuvaaja:  Adam Sliwinski
Leikkaaja:   Bethany Handfield  Trevor Mirosh 
Pääosat:   Costas Mandylor  Alexandra Paul  Michael Ironside 
Valmistustiedot
Valmistusmaa:  Yhdysvallat
Ensi-ilta:  2006
Kesto:  90 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Disaster Zone: Volcano in New York on vuonna 2006 valmistunut yhdysvaltalainen katastrofielokuva, jonka ohjaaja on Robert Lee. Elokuvassa pääosia näyttelevät Costas Mandylor, Alexandra Paul ja Michael Ironside. Elokuvan on käsikirjoittanut Sarah Watson.
Näyttelijät

| 0 | 1 | 2 |
| --- | --- | --- |
|  Costas Mandylor  | … |  Matt MacLachlan   |
|  Michael Ironside  | … |  Andrew Levering   |
|  Alexandra Paul  | … |  Dr. Susan Foxley   |
|  Michael Boisvert  | … |  Ace   |
|  Eric Breker  | … |  RJ   |
|  Ron Selmour  | … |  Frank   |
Dan Gurney

| Dan Gurney |
| --- | --- |
 Dan Gurney vuonna 1970
Henkilötiedot
Kansalaisuus:   Yhdysvallat
Formula 1 -ura
Aktiivivuodet:  1959-1968, 1970
Talli(t):  Lotus, Brabham, Eagle, McLaren
Kilpailuja:  87
Maailman­mestaruuksia:  0
Voittoja:  4
Palkintosijoja:  19
Paalupaikkoja:  3
Nopeimpia kierroksia:  6
MM-pisteitä:  133
Ensimmäinen kilpailu:  Ranskan GP 1959
Ensimmäinen voitto:  Ranskan GP 1962
Viimeinen voitto:  Belgian GP 1967
Viimeinen kilpailu:  Britannian GP 1970
Dan Gurney (13. huhtikuuta 1931 Port Jefferson, New York, Yhdysvallat – 14. tammikuuta 2018) oli eräs amerikkalaisen autourheiluhistorian merkittävimpiä nimiä. Hän syntyi Port Jeffersonissa, New Yorkissa, mutta muutti jo teini-ikäisenä Kaliforniaan. Dan Gurney muistetaan paitsi kilpa-ajajana myös tallipäällikkönä ja autonvalmistajana. Hän on yksi neljästä amerikkalais-syntyisestä Formula 1 kuljettajasta, jotka ovat voittaneet GP-osakilpailun (Indy 500 pois lukien). Formula 1:n lisäksi Gurney on kilpaillut voitokkaasti myös IndyCar, NASCAR, Can-Am ja Trans Am sarjoissa. Vuonna 1967, voitettuaan A. J. Foytin kanssa Le Mansin 24 tunnin ajon, hän täysin mielijohteesta ruiskutti shampanjaa yleisön sekaan juhliessaan palkintokorokkeella. Tämän perinteen aloittamisen lisäksi hän keksi ensimmäisenä lisätä pienen lisäpalan auton takasiiven takareunaan. Tämä lisäpala tunnetaan nykyisin nimellä Gurney-flap. Sen tehtävänä on lisätä siiven luomaa alaspäin suuntautuvaa voimaa kuitenkaan häiritsemättä virtauksia kuin aivan minimaalisesti.